অর্থাৎ সাইয়্যিদুল মুরসালীন ,  ইমামুল মুরসালীন ,  খাতামুন নাবিয়্যীন হুযূর পাক ছল্লাল্লাহু আলাইহি ওয়া সাল্লাম তিনি তখনো নবী ছিলেন ,  যখন পানি-মাটি ,  আসমান-যমীন ,  জান্নাত-জাহান্নাম ,  গ্রহ-নক্ষত্র ,  আরশ-কুরসী ,  লৌহ-কলম ,  জামাদাত ,  শাজারাত ,  হাজারাত ইত্যাদি কোন কিছুরই অস্তিত্ব ছিল না। সে জন্যই তিনি সমস্ত নবী আলাইহিমুস সালাম উনাদের নবী ,  রসূল আলাইহিমুস সালাম উনাদের রসূল। এমনকি জীন-ইনসান ,  তরুলতা ,  গাছপালা ,  পশু-পাখি ,  জামাদাত ,  শাজারাত ,  হাজারাত তথা সমস্ত কায়িনাতেরও নবী ও রসূল। তাই অন্য হাদীছ শরীফ-এ ইরশাদ করা হয়েছে ,  আমি সমস্ত কায়িনাতের জন্যই রসূল হিসেবে প্রেরিত হয়েছি। (মুসলিম ,  তিরমীযী ,  আহমদ ,  বায়হাক্বী ,  দায়লামী ,  কানযুল উম্মাল ,  আবূ ইয়া  লা ,  মিশকাত ,  শরহুস সুন্নাহ)